סיגנוס (חללית)

סיגנוס (באנגלית: Cygnus; מלטינית: "ברבור", על שם קבוצת הכוכבים ברבור) היא חללית מטען בלתי מאוישת המפותחת על ידי Orbital Sciences Corporation וטאלס אלניה ספייס במסגרת תוכנית COTS של נאס"א. מטרתה להעביר אספקה אל תחנת החלל הבינלאומית (ISS). מאוגוסט שנת 2000 מגיעה רוב האספקה אל ה־ISS על ידי חלליות רוסיות מסוג פרוגרס, אך שוגרו גם מספר חלליות אירופאיות מסוג ATV וחלליות יפניות מסוג HTV. אספקה אמריקאית הייתה מגיעה על גבי מעבורות החלל שלה, אך אלו פרשו במהלך 2011. על מנת להחליף את המעבורות הכריזה נאס"א על תוכנית COTS, שמטרתה להמריץ חברות פרטיות לפתח חלליות, כך שתעשיית החלל תתמסחר. תוכנית COTS מפקחת גם על פיתוח חללית הדרגון של חברת SpaceX.

פיתוח
כאשר חברת רקטפליין קיסטלר לא הצליחה להשיג את סכומי הכסף להם התחייבה במסגרת השלב הראשון של תוכנית COTS, ב־18 באוקטובר 2007, החליטה נאס"א לבטל את ההסכם שחתמה איתה על פיתוח ה־K-1, ולהעניקו לחברה אחרת. ב־19 בפברואר 2008 הודיעה נאס"א כי בחרה באורביטל סיינסס והעניקה לה את החוזה. ב־23 בדצמבר 2008 העניקה נאס"א לאורביטל חוזה על סך 1.9 מיליארד דולר במסגרת תוכנית CRS (תוכנית מקבילה ל־COTS האחראית על השימוש המבצעי בחלליות). על פי החוזה, על אורביטל סיינסס יהיה לשגר אל תחנת החלל הבינלאומית 20 טון מטען ב־8 משימות עד ל־2016.

באפריל 2010 הציגה אורביטל דגם בגודל מלא של הסיגנוס בסימפוזיון החלל הלאומי (NSS) שהתקיים בקולורדו ספרינגס, קולורדו.

טיסת המבחן הראשונה של חללית הסיגנוס, המשוגרת על גבי משגר אנטרס (ידוע גם כטאורוס 2), תוכננה במקור לשיגור בדצמבר 2010. בסופו של דבר היא שוגרה בהצלחה ב־18 בספטמבר 2013, וב־9 בינואר 2014 סיגנוס שוגרה למשימת האספקה המסחרית הראשונה שלה.

מבנה
200px|ממוזער|ימין|השוואה בין הדגם הסטנדרטי לדגם המשופר של חללית הסיגנוס
חללית הסיגנוס מורכבת משני חלקים מרכזיים: יחידת מטען מדוחסת (PCM) ויחידת שירות (SM). ה־PCM מפותחת ומיוצרת על ידי טאלס אלניה ספייס, ונפחה בדגם הראשוני הוא 18 מ"ק. ה־SM מפותחת ומיוצרת על ידי אורביטל סיינסס, והיא מתבססת על הרכיב STAR פרי פיתוחה של אורביטל, המשמש כבסיס ללוויינים מפיתוחה. בנוסף ה־SM כוללת טכנולוגיות שפותחו עבור הגשושית שחר של נאס"א. ה־SM שוקלת 1,500 ק"ג בדגם הראשוני והיא תכלול את מערכת ההנעה של החללית ואת שני הלוחות הסולאריים שלה. ארבע חלליות הסיגנוס הראשונות שיבנו וישוגרו יהיו מהדגם הראשוני, וכל אלו שיבואו לאחריהן יהיו מהדגם המשופר.

הדגם המשופר יכלול PCM מוארך בעל נפח של 27 מ"ק ולוחות סולאריים קלים יותר. משקלה היבש של הסיגנוס מהדגם המשופר יהיה 1,800 ק"ג. הסיגנוס מהדגם המשופר תשוגר על משגר אנטרס בעל שלב שני משופר מסוג קאסטור 30XL, ולכן תוכל לשאת 700 ק"ג יותר מאשר הדגם הרגיל.

בעת משימה שגרתית תנווט החללית אל סמוך לתחנת החלל הבינלאומית, למקום בו הזרוע הרובוטית של התחנה, קנדארם2, תוכל ללכוד אותה ולעגנה לתחנה. שיטת עגינה זו זהה לחללית היפנית HTV ולחללית הדרגון (בתצורת אספקה). סיגנוס לא תוכל להחזיר מטען לכדור הארץ, זאת מפני שאינה מצוידת במגיני חום שיגנו עליה בעת החדירה לאטמוספירה. עם זאת, ניתן יהיה להעמיסה בפסולת מהתחנה, בדומה לחלליות ה־ATV, HTV ופרוגרס, פסולת שתישרף יחד עם החללית באטמוספירה. החלליות היחידות בהן ניתן להחזיר מטען לכדור הארץ הן הסויוז (המשמשת לשיגור צוותים לתחנה ולחזרתם לכדור הארץ) והדרגון.

ישנן שתי גרסאות נוספות לחללית הסיגנוס הנמצאות בבחינה: גרסה בה ה־PCM תוחלף ברכיבים לא מדוחסים (כגון ניסויים) שיורכבו על התחנה (באמצעות הזרוע הרובוטית או הליכות חלל), וגרסה שתכלול קפסולת חדירה לאטמוטספירה, שתאפשר להחזיר מטען ממסלול לכדור הארץ.

משימות
220px|ממוזער|שמאל|הזרוע הרובוטית קנדארם2 מחברת את החללית סיגנוס, במשימת האספקה השנייה שלה, Orb-CRS-2, לתחנת החלל הבינלאומית
220px|ממוזער|שמאל|הסיגנוס מתקרבת אל תחנת החלל הבינלאומית במשימת Orb-CRS-4, דצמבר 2015
220px|ממוזער|שמאל|הסיגנוס מתחנת החלל הבינלאומית במשימתה הראשונה Orb-COTS demo, ספטמבר 2013
המשימהכינוי משימהטלאיתאריך שיגורמשגרדגם חלליתהערותתוצאהOrb-D1דייוויד לו18 בספטמבר 2013אנטרססטנדרטיטיסת מבחן ראשונה. עגנה עם בתחנת החלל הבינלאומית. משימה שנייה למשגר האנטרס.הצלחהOrb-1גורדון פולרטון40px|סמל9 בינואר 2014אנטרססטנדרטימשימת אספקה ראשונה לתחנת החלל הבינלאומית.הצלחהOrb-2ג'אניס ווס40px|סמל13 ביולי 2014אנטרססטנדרטימשימת אספקה שנייה לתחנת החלל הבינלאומית.הצלחהOrb-3דיק סלייטון40px|סמל28 באוקטובר 2014אנטרססטנדרטיהמשימה נכשלה והתפוצצה מספר שניות לאחר תחילת השיגור, עקב כשל במנוע מסוג AJ-26 בשלב הראשון של המשגר האנטרס שנשא אותה. מנוע זה הוא גרסה מותאמת של המנוע הסובייטי NK-33, ועקב הכישלון הוחלט להחליפו במנוע מסוג RD-181, שיסופק על ידי תאגיד אנרגומאש הרוסי.כישלוןOA-4דייק סלייטון 240px|סמל6 בדצמבר 2015אטלס 5משופרשיגור ראשון של הדגם המשופר של החללית; על מנת לעמוד בלוח הזמנים והחוזה עם נאס"א לביצוע משימות אספקה מסחריות, הוחלט לא להמתין להשלמת משגר האנטרס המתוקן, ולשגר את החללית על גבי משגר אטלס 5.הצלחהOA-6ריק האסבנד40px|סמל23 במרץ 2016אטלס 5משופרשיגור שני ממשגר אטלס 5. לחברת אורביטל יש הזדמנות גם להזמין שיגור שלישי ממשגר זה אם תהינה בעיות נוספות עם משגר האנטרס.הצלחהOA-5אלן פונדקסטר40px|סמל17 אוקטובר 2016אנטרסמשופר משימת אספקה לתחנת החלל הבינלאומית. התחברות מוצלחת בתאריך 23 באוקטובר 2016.הצלחהOA-7ג'ון גלן40px|סמל21 באפריל 2017אטלס 5 401משופר משימת אספקה לתחנת החלל הבינלאומית.הצלחהOA-8Eיוג'ין סרנן40px|סמל12 בנובמבר 2017אנטרסמשופר משימת אספקה לתחנת החלל הבינלאומית.הצלחהOA-9Eג'יימס ת'ומפסון40px|סמל21 במאי 2018אנטרסמשופרמשימת אספקה לתחנת החלל הבינלאומית.הצלחהNG-10ג'ון יאנג40px|סמל17 בנובמבר 2018אנטרסמשופרמשימת אספקה לתחנת החלל הבינלאומית.הצלחהNG-11רוג'ר צ'אפי40px|סמל17 באפריל 2019אנטרסמשופרמשימת אספקה לתחנת החלל הבינלאומית.הצלחהNG-12אלן בין40px|סמל2 בנובמבר 2019אנטרסמשופרמשימת אספקה לתחנת החלל הבינלאומית.הצלחהNG-13רוברט לורנס40px|סמל15 בפברואר 2020אנטרסמשופרמשימת אספקה לתחנת החלל הבינלאומית.הצלחהNG-14קלפנה צ'אולה40px|סמל3 באוקטובר 2020אנטרסמשופרמשימת אספקה לתחנת החלל הבינלאומית.הצלחהNG-15קתרין ג'ונסון40px|סמל20 בפברואר 2021אנטרסמשופר משימת אספקה לתחנת החלל הבינלאומית.הצלחהNG-16 אליסון אוניזוקה40px|סמל10 באוגוסט 2021אנטרסמשופר משימת אספקה לתחנת החלל הבינלאומית.הצלחהNG-17 פירס סלרס40px|סמל19 בפברואר 2022אנטרסמשופר משימת אספקה לתחנת החלל הבינלאומית. הצלחהNG-18 סאלי רייד40px|סמל7 בנובמבר 2022אנטרסמשופר משימת אספקה לתחנת החלל הבינלאומית. הצלחהNG-19 לורל קלארק40px|סמל2 באוגוסט 2023אנטרסמשופר משימת אספקה לתחנת החלל הבינלאומית. הצלחהNG-20 Patricia Robertson40px|סמל30 בינואר 2024פאלקון 9משופר משימת אספקה לתחנת החלל הבינלאומית. הצלחהNG-21 Dick Scobee40px|סמל4 באוגוסט 2024פאלקון 9משופר משימת אספקה לתחנת החלל הבינלאומית. נמצא בחלל
נאס"א הזמינה משימות נוספות, עד סיגנוס NG-25, לאספקת תחנת החלל הבינלאומית (ISS) עד 2026.

ראו גם
 אוריון (חללית)
 דרגון 2 (חללית)
 דרים צ'ייסר
 בואינג סטארליינר

קישורים חיצוניים


 החללית באתר אורביטל סיינסס קורפוריישן 
 החללית באתר טאלס אלניה ספייס 



הערות שוליים

קטגוריה:מיזמי חלל פרטיים
קטגוריה:חלליות אמריקאיות
קטגוריה:חלליות מטען ואספקה